R A T I 0. 9 



* 



et decompositionis series omnem nostram cogitationem facile 

 superant. Globum gazosum , candentem , dein liquidum , per frigida 

 Universi spatia se gyrantem , extus solidescentem , circumcirca 

 materiae haud consolidatae involucro atmosphaerieo inclusum 

 cogitetis , massas fusas e terrae visceribus per Crustam externam 

 coercentem vi expulsas , in montium juga extensas vel in ferventem 

 oceanum demersas , exustas, coalescentes ! Nos autem , A. , retro 

 spectantes et mutationum per infinitum temporis spatium peractarum 

 imaginem nobis fingentes , a generis humani historia nos avocare 

 et temporum illorum testes, quotquot supersunt , ut excelsos montes, 

 ignivomarum faucium vetustos crateres , massas exustas et concoctas, 

 rupium diffractarum moles , marium exsiccatorum recessus intueri 

 debemus , ut mentem imbecillam phantasia fulciamus. 



Yirium autem chemicarum et physicarum ingentes in terrae 

 conditione mutanda effectus , per innumerabilia saecula continuati , 

 eam denique conditionem genuerunt , quae animata corpora ex 

 inanima massa generata vidit. Quaestio autem est gravissima et 

 difficillima, A.,quo tempore corpora viva creata sint. Posterioribus 

 saltem periodis ', quum terrae calor esset valde diminutus , id 

 evenire potuisse , et inprimis quum passim quaedam terrae partes 

 ex aequore emersissent, ad veri similitudinem adduci posse videtur. 



B Ho- 



